ai4bharat/Pralekha huggingface dataset:
மத்திய அமைச்சரவை
மலேசியாவுடன் திருத்தப்பட்ட விமான சேவைகள் ஒப்பந்தம் செய்வதற்கு அமைச்சரவை ஒப்புதல்
மலேசியாவுடன் திருத்தப்பட்ட விமான சேவைகள் ஒப்பந்தம்  செய்வதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது.
திருத்தப்பட்ட ஏ.எஸ்.ஏ -வுக்கு 2011-ல் முதல்குறி இடப்பட்டது. இருந்தபோதிலும், சட்டப் பிரிவு 13 ல் சில மாறுபாடுகள் இருந்த காரணத்தால், அதாவது வருமானத்தை செலுத்துவது தொடர்பாக மாறுபாடுகள் இருந்த காரணத்தால், ஒப்பந்தம் கையெழுத்திட முடியாமல் போனது. ICAN 2016-ல் நடைபெற்ற சந்திப்பின்போது, இந்திய அரசின் நிதி அமைச்சகம் கூறிய ஆலோசனையின்படி மேற்படி சட்டப்பிரிவை திருத்தம் செய்வதற்கு மலேசிய தரப்பு ஒப்புக் கொண்டது.
விமான சேவைகள் ஒப்பந்தத்தின் சிறப்பம்சங்கள்
- இப்போதைய ஏ.எஸ்.ஏ 1974-ல் கையெழுத்திடப்பட்டது. எனவே ஏ.எஸ்.ஏ-வை திருத்தம் செய்து, மேம்படுத்தி நவீனப்படுத்த வேண்டிய தேவை உள்ளது.
- இப்போதுள்ள ஏ.எஸ்.ஏ -வின் அம்சங்கள் சமீபத்திய ICAO வரையறையின்படி புதிய அம்சங்கள் மூலமாக மாற்றப்படும்.
- 3வது நாட்டு விமான நிறுவனத்தின் கூட்டுறவு மார்க்கெட்டிங் ஒப்பந்தம் சேர்க்கப் பட்டுள்ளது.
- உள்நாட்டு விதிமுறை பகிர்தலுக்கான பிரிவு சேர்க்கப்பட்டுள்ளது
- பாதுகாப்பு மற்றும் உத்தரவாதம் குறித்த சட்டப்பிரிவுகள், திருத்தப்பட்ட ஏ.எஸ்.ஏ-ல் சேர்க்கப் பட்டுள்ளன.
- பயணமுறை மாற்ற சேவைகள் குறித்த சட்டப் பிரிவு திருத்தப்பட்ட ஏ.எஸ்.ஏ-வில் சேர்க்கப் பட்டுள்ளது. மற்ற தரப்பாரின் எல்லையில் எந்த இடத்தில் இருந்தும் விமான பயணியும் சரக்கும் எந்தவொரு பயணமுறை மாற்ற போக்குவரத்தின் மூலமும் செல்வதற்கு இது அனுமதி அளிக்கும்.
மனித வள மேம்பாட்டு அமைச்சகம்
தேசிய கல்விக் கொள்கை பழமையை நவீனத்துடன் இணைக்கிறது மற்றும் உலகில் அனைத்துவகையிலும் சிறந்த குடிமக்களை உருவாக்கப் பாடுபடுகிறது - திரு தர்மேந்திர பிரதான்
சூரத்கல் என்ஐடியின் 20வது பட்டமளிப்பு விழாவில் மத்திய கல்வி மற்றும் திறன் மேம்பாட்டுத் துறை அமைச்சர் திரு தர்மேந்திர பிரதான் இன்று உரையாற்றினார்.
தேசிய கல்விக் கொள்கை 2020 பற்றிப் பேசிய அவர்,இது 21ஆம் நூற்றாண்டின் தத்துவ ஆவணமாகும், பழமையை நவீனத்துடன் இணைத்து உலகில் அனைத்துவகையிலும் சிறந்த குடிமக்களை உருவாக்கப் பாடுபடுவதை நோக்கமாகக் கொண்டுள்ளது என்றார். சுவாமி விவேகானந்தர் மற்றும் அவரது வழிகாட்டும் தத்துவம் குறித்தும் அவர் சிறப்பாகக் குறிப்பிட்டார்.
பிரதமர் திரு நரேந்திர மோடியின் கடந்த சுதந்திர தின உரையிலிருந்து "ஜெய் அனுசந்தன்" என்ற அழைப்பை அவர் நினைவு கூர்ந்தார். பிரிட்டிஷ் ஆட்சியிலிருந்து சுதந்திரம் அடைந்து 100 ஆண்டுகள் நிறைவடையும் 2047ஆம் ஆண்டின்போது, இந்தியாவை வளர்ந்த நாடுகளின் பட்டியலில் சேர்க்க வேண்டும் என்பதே இதன் நோக்கமாகும்.
செயற்கை நுண்ணறிவு, இயந்திர கற்றல், தரவு பகுப்பாய்வு, மின்னணுவியல், ஜீனோம் எடிட்டிங், 3 டி பிரிண்டிங் போன்ற தொழில்துறைக்கு முன்னோக்கி செல்லும் வழிகளைப் பற்றி திரு பிரதான் பேசினார். மனிதகுலத்தின் எதிர்கால வளர்ச்சியில் இந்தியா முக்கிய பங்கு வகிக்கும் என்றும், விஸ்வ-குருவாக அதன் பெருமையை மீட்டெடுக்கும் என்றும் அவர் கூறினார்.
இந்த பட்டமளிப்பு விழாவில் 126 பிஎச்.டி., 817 முதுநிலை மற்றும் 844 பி.டெக் தேர்ச்சிபெற்றவர்கள் உட்பட மொத்தம் 1787 பெருக்குப் பட்டங்கள் வழங்கப்பட்டன. இந்த விழாவில், ஒன்பது பி.டெக் மாணவர்களும் முப்பது முதுநிலை மாணவர்களும் மற்ற நிறுவனங்களால் நிதியுதவி செய்யப்பட்ட தங்கப் பதக்கங்கள் மற்றும் பிற பதக்கங்களைப் பெற்றனர். திரு தர்மேந்திர பிரதான் பட்டதாரிகளுக்கு பதக்கங்களை வழங்கினார்.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய அமைச்சர் திரு ராம்விலாஸ் பாஸ்வான் சர்க்கரைத் துறை தொடர்பான விஷயங்களை உணவு, பொது விநியோகத்துறை அதிகாரிகளுடன் மீளாய்வு
மத்திய உணவு, பொதுவிநியோகம் மற்றும் நுகர்வோர் விவகாரங்கள் துறை அமைச்சர் திரு ராம்விலாஸ் பாஸ்வான், உணவு மற்றும் பொது விநியோகத்துறையின் செயலர் மற்றும் மூத்த அதிகாரிகளுடன் இன்று புதுதில்லியில் ஆய்வுக் கூட்டம் ஒன்றை நடத்தினார். இதில், சர்க்கரை உற்பத்தி, கரும்பு விவசாயிகளுக்கு செலுத்த வேண்டிய நிலுவைத் தொகை, எத்தனால் உற்பத்தி மற்றும் பிற தொடர்புடைய விஷயங்கள் குறித்து ஆலோசனை செய்யப்பட்டது. கரும்பு விவசாயிகளுக்கு செலுத்த வேண்டிய நிலுவைத் தொகையினைக் குறித்த காலத்தில் செலுத்துவதற்குத் தேவையான நெறிமுறைகளை பிறப்பிக்குமாறு திரு பாஸ்வான் அதிகாரிகளுக்கு உத்தரவிட்டார்.
கையிருப்பில் உள்ள 40 எல்எம்டி சர்க்கரையை, இருப்பில் வைப்பதற்கான கட்டணம் ரூ.1,674 கோடியை அரசு திருப்பித் தந்துள்ளது. சர்க்கரை ஆலைகள் 60 எல்எம்டி சர்க்கரையை ஏற்றுமதி செய்வதற்காக, ஒரு மெட்ரிக் டன்னுக்கு ரூ.10,448 வீதம் அரசு நிதியுதவி செய்கிறது. இதற்கான மொத்த செலவு ரூ.6,268 கோடியாகும்.
-----
(Visitor Counter : 209
அறிவியல் மற்றும் தொழில்நுட்பத்துறை
தொழில்நுட்பப் பரிமாற்றம் மூலம் பாரம்பரிய அறிவை வளர்ப்பது கால்நடை இனப்பெருக்கத்தில் நிலையான நடைமுறைகளை ஒருங்கிணைக்க உதவும்
சுற்றுச்சூழலுக்கு உகந்த இரண்டு தொழில்நுட்பங்களின் வளர்ச்சிக்கு தொழில்நுட்பப் பரிமாற்றம் உதவியுள்ளது. முதலாவது, பாலூட்டும் விலங்குகளில் பொதுவாகக் காணப்படும் மடி நோயைக் கட்டுப்படுத்தும் திறன் கொண்ட பாரம்பரிய மூலிகை உருவாக்கம். இரண்டாவது, பிராய்லர் கோழிகளின் வளர்ச்சிக்காக கொடுக்கப்படும் மூலிகைச் சேர்க்கை.
மத்திய அறிவியல் மற்றும் தொழில்நுட்பத் துறையின் தன்னாட்சி அமைப்பான தேசிய புதுமைக் கண்டுபிடிப்புகள் அமைப்பு, இந்தியன் ஜெனோமிக்ஸ் மருந்து நிறுவனத்துடன் இணைந்து பாரம்பரிய தொழில்நுட்பங்களை நவீன தொழில்நுட்பத்திற்கு மாற்றும் முயற்சியைத் தொடங்கியுள்ளது. இந்த முயற்சியானது தலைமுறை தலைமுறையாக சமுதாயத்தால் கடைபிடிக்கப்பட்டு வரும் சிறந்த பாரம்பரிய அறிவை வளர்ப்பதற்கான ஒரு படியாகும்.
பாலூட்டும் விலங்குகளில் மடி நோயைக் கட்டுப்படுத்துவதிலும், கோழித் தீவனத்தில் அளிக்கப்படும் சேர்க்கைகளும், பாரம்பரிய தொழில்நுட்பங்கள் அறிவியல் பூர்வமாக ஆய்வு செய்யப்பட்டு அவை நல்ல பயனளிப்பது கண்டறியப்பட்டுள்ளது.
தேசிய புதுமை கண்டுபிடிப்புகள் அமைப்பு பாரம்பரிய அறிவைப் பெற விவசாயிகளுடன் ஒருங்கிணைந்து செயல்படத் தொடங்கியது.
தேசிய புதுமை கண்டுபிடிப்புகள் அமைப்பு இந்த மூலிகை பயன்பாட்டுக்கு அறிவியல் சான்றுகளுடன் அதன் மதிப்பை அதிகரித்துள்ளதோடு, காப்புரிமை பாதுகாக்கப்படுவதற்கும் உதவியுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய தேசிய நெடுஞ்சாலை ஆணையம் என்எச்53-ன் ஒற்றை வழித்தடத்தில் 75 கி.மீ. தொலைவிற்கு பெட்ரோலிய உப பொருட்கள் மற்றும் சரளை கற்களுடனான கலவை மூலம் 105 மணி நேரம் 33 நிமிடங்களில் சாலை அமைத்து புதிய கின்னஸ் உலக சாதனை படைத்துள்ளதாக திரு நிதின் கட்கரி அறிவித்துள்ளார்
இந்திய தேசிய நெடுஞ்சாலை ஆணையம் என்எச்53-ன் ஒற்றை வழித்தடத்தில் 75 கி.மீ. தொலைவிற்கு பெட்ரோலிய உப பொருட்கள் மற்றும் சரளை கற்களுடனான கலவை மூலம் 105 மணி நேரம் 33 நிமிடங்களில் சாலை அமைத்து புதிய கின்னஸ் உலக சாதனை படைத்துள்ளதாக மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி அறிவித்துள்ளார். இது குறித்து திரு நிதின் கட்கரி வெளியிட்டுள்ள காணொளி பதிவில், பிரதமர் திரு நரேந்திர மோடி அறிவித்துள்ள விடுதலைப் பெருவிழா கொண்டாட்டத்தின் கீழ் இந்தியாவின் 75-வது ஆண்டு சுதந்திர தினத்தையொட்டி இந்திய தேசிய நெடுஞ்சாலை ஆணையம் கின்னஸ் உலக சாதனையை படைத்துள்ளதாக கூறியுள்ளார். அமராவதி மாவட்டத்தில் இருந்து அக்கோலா மாவட்டம் வரை என்எச்53-ல் ஒற்றை வழித்தடத்தில் பெட்ரோலிய உப பொருட்கள் மற்றும் சரளை கற்களுடனான கலவை மூலம் 105 மணி நேரம் 33 நிமிடங்களில் சாலை அமைத்துள்ளதாக அவர் தெரிவித்துள்ளார். இது 37.5 கி.மீ. தொலைவிலான இரட்டை வழித்தடத்திற்கு சமமானது என்றும், இதற்கான பணிகள் ஜூன் மாதம் 3-ந் தேதி காலை மணி 7.27-க்கு தொடங்கி, ஜூன் மாதம் 7-ந் தேதி மாலை 5 மணிக்கு நிறைவடைந்ததாக கூறியுள்ளார். மொத்தம் 720 பணியாளர்கள் இரவு பகலாக பணியாற்றி இத்திட்டத்தை நிறைவு செய்துள்ளதாகவும் அவர் தெரிவித்துள்ளார். முன்னதாக கடந்த 2019 ஆம் ஆண்டு பிப்ரவரி மாதம் கத்தார் தலைநகர் தோஹாவில் 25.275 கி.மீ தொலைவிற்கு இத்தகைய சாலை அமைக்கப்பட்டதே இதுநாள் வரை கின்னஸ் உலக சாதனையாக இருந்தது என்றும் அவர் குறிப்பிட்டுள்ளார். அந்த சாலை அமைக்கும் பணி 10 நாட்களில் நிறைவடைந்ததாகவும் அவர் தெரிவித்துள்ளார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1832021
குடியரசுத் தலைவர் செயலகம்
வளர்ந்து வரும் இந்தியா-நெதர்லாந்து இருதரப்பு உறவுகளின் மிக முக்கியமான தூணாக இந்திய சமூகம் உள்ளது: குடியரசுத் தலைவர் திரு கோவிந்த்
இந்தியா-நெதர்லாந்து இருதரப்பு உறவுகளை வளர்ப்பதில் இந்திய சமூகம் மிக முக்கியமான தூணாக திகழ்வதாகவும், இந்தியாவிற்கும் நெதர்லாந்துக்கும் மட்டுமின்றி இந்தியாவிற்கும் ஐரோப்பாவிற்கும் இடையே ஒரு பாலமாக இந்திய சமூகம் செயல்படுகிறது என்றும் குடியரசுத் தலைவர் திரு ராம்நாத் கோவிந்த் கூறினார்.
நேற்று மாலை  ஆம்ஸ்டர்டாமில் நெதர்லாந்திற்கான இந்தியத் தூதர் திருமதி ரீனத் சாந்து வழங்கிய விருந்தில் இந்திய சமூகத்தினர் மற்றும் நண்பர்கள் மத்தியில் அவர் உரையாற்றினார். ஹிந்துஸ்தானி-சுரினாமி சமூகத்தின் 200,000-க்கும் மேற்பட்ட உறுப்பினர்கள், 60,000-க்கும் மேற்பட்ட இந்திய தொழில் வல்லுநர்கள் மற்றும் மாணவர்களுடன் ஐரோப்பாவின் பிரதான நிலப்பரப்பில் இந்திய வம்சாவளியைச் சேர்ந்த மிகப்பெரிய சமூகமாக நெதர்லாந்தில் உள்ள இந்திய சமூகம் இன்றைக்கு திகழ்கிறது என்று அவர் கூறினார்.
நெதர்லாந்தில் உள்ள இந்திய தொழில் வல்லுநர்கள் மிகச் சிறப்பாகச் செயல்படுவதாக குடியரசுத் தலைவர் குறிப்பிட்டார். தொழில்முனைவோர், மருத்துவர்கள், வங்கியாளர்கள் மற்றும் தொழில்நுட்ப வல்லுநர்கள் என, டச்சு சமூகம், பொருளாதாரம் மற்றும் உலகளாவிய சமுதாயம் ஆகியவற்றிற்கு மகத்தான மதிப்பை அவர்கள் சேர்க்கின்றனர். அவர்களின் சாதனைகள் மற்றும் வெற்றிக்காக இந்தியா பெருமிதம் கொள்கிறது என்றார் அவர்.
இந்தியாவை விட்டு ஒரு இந்தியரை வெளியே அழைத்துச் செல்லலாம் ஆனால் இந்தியாவை எந்தவொரு இந்தியரிடமிருந்தும் வெளியேற்ற முடியாது என்று குடியரசுத் தலைவர் கூறினார். கடந்த பல நூறு ஆண்டுகளில், பல இந்தியர்கள் வெளிநாடுகளுக்குச் சென்றாலும், அவர்களின் இதயங்களில் இந்தியா எப்போதும் துடித்துக் கொண்டே இருக்கிறது. மேலும், உலகின் எந்தப் பகுதியில் குடியேறினாலும் இந்திய நாகரிக விழுமியங்களை அவர்கள் உயிர்ப்புடன் வைத்திருக்கின்றனர். இந்திய வம்சாவளியைச் சேர்ந்தவர்கள் எங்கெல்லாம் குடியேறினார்களோ, அந்த இடத்தைத் தங்கள் வீடாக மாற்றி, அதனுடன் முழுமையாக ஒருங்கிணைந்துள்ளனர் என்று அவர் கூறினார்.
பெருந்தொற்றின் போது புலம்பெயர்ந்த இந்தியர்கள் பொருள் மற்றும் நன்கொடைகள் மூலம் ஆதரவை வழங்கினர் என்று குடியரசுத் தலைவர் கூறினார். இந்த சிந்தனைமிக்க செயலைப் பாராட்டிய அவர், இவை அனைத்தும் நல்ல முறையில் பயன்படுத்தப்பட்டதாகக் கூறினார்.
வெளிநாட்டில் வாழும் புலம்பெயர்ந்த இந்தியர்கள் எங்களின் கூட்டுக் குடும்பம் என்பதை இது போன்ற சமயங்களில் நினைவு கூர்வது எங்களுக்கு கூடுதல் பலத்தை அளிக்கிறது என்றார் அவர்.
தொடர்ந்து பேசிய அவர், புலம்பெயர் மக்களுடனான தனது பிணைப்பை வலுப்படுத்துவதற்கும் அவர்களின் தேவைகளைப் பூர்த்தி செய்வதற்கும் இந்தியா ஆழ்ந்த அர்ப்பணிப்புடன் இருப்பதாக தெரிவித்தார். கடந்த சில ஆண்டுகளில், புலம்பெயர்ந்த இந்தியர்களுடனான எங்கள் ஈடுபாடும், தொடர்பும் பன்மடங்கு வளர்ந்துள்ளது என்று அவர் கூறினார்.
வெளிநாட்டு குடிமக்கள் அட்டைகள் வழங்கப்பட்டுள்ளன. நீண்ட கால விசா மற்றும் இ-விசா வழங்குவதன் மூலம் இந்தியாவுக்கான பயணம் எளிதாக்கப்பட்டுள்ளது. புலம்பெயர் இளைஞர்களின் பங்கேற்பை அதிகரிக்கவும், இந்திய வேர்களைப் பற்றி அவர்களுக்குப் பிரபலப்படுத்த நடவடிக்கைகள் எடுக்கப்பட்டுள்ளன என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814342
நிதி அமைச்சகம்
பரிமாற்ற விகிதம் அறிவிக்கை எண்.37/2020- சுங்கம்
மறைமுக வரிகள் மற்றும் சுங்க தீர்வைகளுக்கான மத்திய வாரியம், அறிவிக்கை எண்.27/2020- சுங்கம் -க்கு மாற்றாக அயல் நாட்டு நாணய பரிமாற்ற விகிதங்களில் சில திருத்தங்களைச் செய்துள்ளது. இது 02.4.2020 முதல் நடைமுறைபடுத்தப்படும்.
(விரிவான விவரங்களுக்கு : https://pib.gov.in/PressReleseDetail.aspx?PRID=1610032
மனித வள மேம்பாட்டு அமைச்சகம்
கோவிட்-19 சூழ்நிலையில் புதுமையான வழிமுறைகளைப் பயன்படுத்தி ஒரே பாரதம் உன்னத பாரதம் திட்டம் முன்னெடுத்துச் செல்லப்படும்
கோவிட்-19 சூழ்நிலையில் புதுமையான வழிமுறைகளைப் பயன்படுத்தி ஒரே பாரதம் உன்னத பாரதம் திட்டத்தை முன்னெடுத்துச் செல்ல முடிவு செய்யப் பட்டுள்ளது.
ஏக் பாரத் ஷ்ரேஷ்டா பாரத் திட்டம் தொடர்புடைய அமைச்சகங்களின் செயலாளர்கள் காணொளி மூலம் அண்மையில் பங்கேற்ற கூட்டத்தில் இந்த முடிவு மேற்கொள்ளப்பட்டது.
கூட்டத்துக்கு மனிதவள மேம்பாட்டு அமைச்சகத்தின் உயர் கல்வித் துறைச் செயலாளர் திரு அமித் காரே தலைமை வகித்தார். இந்தத் திட்டத்தை செயல்படுத்துவதற்கான முன்னோடி அமைப்பாக இந்த அமைச்சகம் உள்ளது. கூட்டத்தில் பங்கேற்றவர்களை வரவேற்றுப் பேசிய திரு அமித் காரே, இதுவரையில் இத் திட்டத்தின் அமலாக்கம் பற்றி சுருக்கமாகக் கூறினார். கோவிட்-19 பாதிப்பு காரணமாக சூழ்நிலைகள் மாறுபட்டுள்ள நிலையில், புதுமை வழிமுறைகளில் இத் திட்டத்தை முன்னெடுத்துச் செல்ல வேண்டியதன் அவசியத்தை அவர் வலியுறுத்தினார். இதில் சாத்தியமான விளைவுகளை உருவாக்கிக் காட்ட வேண்டும் என்று எஸ்.இ.எல். துறையின் செயலாளர் திருமதி அனிதா கார்வல் வலியுறுத்தினார்.
இத் திட்டத்தில் இதுவரை நடந்துள்ள அமலாக்கம் பற்றி கூட்டத்தில் தகவல்கள் தெரிவிக்கப்பட்டன.
தகவல்களை தொலைக்காட்சி, வானொலி மற்றும் அச்சு ஊடகங்கள் மூலம் பகிர்ந்து கொள்வதுடன், ஒவ்வொரு மாநிலங்களிலும் சிறந்த நடைமுறைகள் மற்றும் வெற்றிகரமான செயல்பாடுகள் பற்றிய தகவல்களை மற்ற மாநிலங்களுடனும் பகிர்ந்து கொள்ளப்பட வேண்டும் என்று தகவல், ஒலிபரப்புத் துறை இணைச் செயலாளர் திரு விக்ரம் சஹாய் யோசனை தெரிவித்தார். அனைத்துத் துறைகளும் தங்களுடைய டிஜிட்டல் ஆதார வளங்களை ஒன்று திரட்டி செயல்படவேண்டும் என்றும், இத் திட்டம் குறித்த வாராந்திர நிகழ்ச்சியில், இலக்கை நோக்கிய நிகழ்ச்சிகளுக்காக தூர்தர்ஷன் செய்தி சேனல் பயன்படுத்தப்பட வேண்டும் என்றும் அவர் கேட்டுக்கொண்டார்.
அடுத்த மாதத்துக்கான திட்டங்களை முன்னதாகவே தகவல் ஒலிபரப்பு அமைச்சகத்துக்குத் தெரிவித்தால், செய்திகளை விரிவாக அளிக்க முடியும் என்று ஐ.சி.சி. இணைச் செயலாளர் நீட்டா பிரசாத் யோசனை தெரிவித்தார்.
கூட்டத்தின் முடிவில் அவர் தொகுத்தளித்த, செயல்பாடுகளுக்கு உகந்த முக்கிய விஷயங்கள் :
- இத் திட்டத்தின் கீழ் பங்கேற்கும் அமைச்சகம் / துறைகளின் டிஜிட்டல் வசதிகளைப் பயன்படுத்தி செயல்பாடுகளை முன்னெடுத்துச் செல்வது.
- ஒரே பாரதம் உன்னத பாரதம் கொள்கைகள் குறித்து, பரவலாகத் தகவல் அளிக்க இணையவழிப் பயிலரங்குகள் நடத்துவது.
- ஒரே பாரதம் உன்னத பாரதம் டிஜிட்டல் ஆதார வளங்களுக்குப் பொதுவான தொகுப்பை உருவாக்கி, அனைத்து அமைச்சகங்களும் பயன்படுத்த உதவி செய்தல். இந்தத் தொகுப்பை, பொதுவான முனையத்தில் பதிவேற்றம் செய்யலாம்.
திருத்தப்பட்ட தகவல் அளிப்புத் திட்டம் உருவாக்கப்பட வேண்டும். அனைத்து அமைச்சகங்கள் மூலமும் பெறப்பட்ட தகவல்களுடன், இலக்கை நோக்கிய செய்திகளாக தூர்தர்ஷனின் 30 நிமிட நேர நிகழ்ச்சியை உருவாக்க வேண்டும்.
(Visitor Counter : 269
குறு சிறு மற்றும் நடுத்தர தொழில் துறை அமைச்சகம்
லே-லடாக் பகுதியில் காதி மற்றும் கிராம தொழில் ஆணையத்தின் மூங்கில் சோலை திட்டம்
வரலாற்று சிறப்பு மிக்க நடவடிக்கையாக, லே-லடாக் பகுதியின் தரிசு நிலங்களில் முதல் முறையாக மூங்கில் கன்றுகளை நடும் திட்டத்தை, காதி மற்றும் கிராமத் தொழில் ஆணையம் இன்று தொடங்கியது. காதி மற்றும் கிராமத் தொழில் ஆணையம், லே-லடாக் வனத்துறை மற்றும் இந்தோ திபெத் எல்லை பாதுகாப்புப் படை ஆகியவற்றுடன் கூட்டாக இணைந்து, லே பகுதியில் சுச்சாட் கிராமத்தில், இதுவரை பயன்படுத்தப்படாமல் இருந்த 2.50 லட்சம் சதுர அடி தரிசு நிலத்தில், 1000 மூங்கில் கன்றுகளை நட்டது. இத்திட்டத்தை காதி மற்றும் கிராமத் தொழில் ஆணையத் தலைவர் திரு வினய் குமார் சக்சேனா, உள்ளூர் கவுன்சிலர்கள், கிராமத் தலைவர் மற்றும் இந்தோ-திபெத் எல்லை பாதுகாப்புப் படை அதிகாரிகள் முன்னிலையில் தொடங்கி வைத்தார்.
இது குறித்து திரு சக்சேனா கூறியதாவது:
லே பகுதியில் மூங்கில் கன்று நடும் பரிசோதனை, வித்தியாசமான நிலப்பரப்பில் மேற்கொள்ளப்படும் சவாலான பணி. லே பகுதியில், மிகப் பரந்தளவிலான நிலம், பல நூறு ஆண்டுகளாக பயன்படுத்தப்படாமல் உள்ளது. இதன் காரணமாக இப்பகுதியின் கருப்பு மண் பல இடங்களில் பாறையாக மாறிவிட்டது. இதனால் இங்கு மூங்கில் கன்று நடுவது சவாலான பணி. பாறைகளை தோண்டி மண்ணாக்கி, மூங்கில் கன்று நடப்படுகிறது. மழைக் காலத்தை தேர்ந்தெடுத்து, லே பகுதியில் மூங்கில் கன்று நடப்பட்டுள்ளது. இது வேர் பிடிப்பதற்கு சரியான நேரம் மற்றும் வரும் மாதங்களில் பனியை சமாளித்து, இந்த மூங்கில் கன்றுகள் வளர வேண்டும்.
50 முதல் 60 சதவீத மூங்கில் கன்றுகள் இங்கு வளர்ந்தால், லே-லடாக் பகுதியில் அடுத்த ஆண்டு, மூங்கில் கன்று நடும் திட்டத்தை காதி மற்றும் கிராமத் தொழில் ஆணையம் மிகப் பெரிய அளவில் மேற்கொள்ளும்.
இவ்வாறு திரு வினய் குமார் சக்சேனா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746930
-----
(Visitor Counter : 217
சமூக நிதி மற்றும் அதிகாரமளித்தல் அமைச்சகம்
அனைத்து அரசு அமைப்புகளிலும் இதர பிற்படுத்தப்பட்டோருக்கு பிரத்யேக இட ஒதுக்கீடு
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சமூக நீதி மற்றும் அதிகாரமளித்தல் இணை அமைச்சர் செல்வி பிரதிமா பவுமிக் கீழ்காணும் தகவல்களை வழங்கினார்.
அனைத்து மத்திய அரசு கல்வி நிறுவனங்களிலும், மத்திய அரசுப் பணிகளுக்கான நியமனத்திலும் ஓபிசி எனப்படும் இதர பிற்படுத்தப்பட்டோருக்கான 27% இடஒதுக்கீடு ஏற்கனவே வழங்கப்பட்டுள்ளது.
ஓபிசிக்களுக்கான நாடாளுமன்ற நிலைக்குழு இந்த இடஒதுக்கீட்டை நடைமுறைப்படுத்துவது குறித்து அவ்வப்போது மதிப்பாய்வு செய்கிறது.
இதர பிற்படுத்தப்பட்டோருக்கு சமூக நீதியை உறுதி செய்வதற்காக அரசால் செயல்படுத்தப்படும் திட்டங்கள் பின்வருமாறு:மத்திய அரசு வேலைகளுக்கான நேரடி ஆட்சேர்ப்பு மற்றும் மத்திய அரசின் கல்வி நிறுவனங்களில் 27% இடஒதுக்கீடு.ஓபிசி மாணவர்களுக்கான கல்வி உதவித்தொகை ஒன்றாம் வகுப்பிலிருந்து 12 வரை வழங்கப்படுகிறது.ஓபிசி/இபிசிக்களுக்கான வெளிநாட்டுப் படிப்புகளுக்கான கல்விக் கடனுக்கான வட்டி மானியத்திற்கான டாக்டர் அம்பேத்கர் திட்டம்ஓபிசிக்களுக்கான தேசிய கல்வி ஊக்கத்தொகைஓபிசி ஆண் மற்றும் பெண்களுக்கான விடுதிகள் கட்டுதல்.ஓபிசி/டிஎண்டி/ஈபிசிக்களின் திறன் மேம்பாட்டுக்கான உதவி.தொழில் ஆதரவு நிதிதேசிய பிற்படுத்தப்பட்ட வகுப்பினர் நிதி மற்றும் மேம்பாட்டுக் கழகத்தின் குறைந்த வட்டி கடன்/நிதி உதவித் திட்டங்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814088
பிரதமர் அலுவலகம்
இந்திய குடியரசு துணைத் தலைவராக பதவியேற்றுக் கொண்ட திரு ஜெக்தீப் தன்கருக்கு பிரதமர் வாழ்த்து
பிரதமர் திரு நரேந்திர மோடி, இந்திய குடியரசு துணைத் தலைவராக பதவியேற்றுக் கொண்ட திரு ஜெக்தீப் தன்கருக்கு வாழ்த்து தெரிவித்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில்;
திரு ஜெக்தீப் தன்கர் அவர்களின் பதவியேற்பு நிகழ்ச்சியில் கலந்துகொண்டேன். இந்திய குடியரசு துணைத் தலைவராகியுள்ள அவரை, நான் வாழ்த்துவதோடு, அவருடைய பதவிக்காலம் மகிழ்ச்சிகரமாக அமையவும் வாழ்த்துகிறேன்” என்று குறிப்பிட்டுள்ளார்.
ஆயுஷ்
நாட்டில் 14 நேச்சுரோபதி மருத்துவமனைகள் மற்றும் 93 மருந்தகங்கள் செயல்படுகின்றன
நாட்டில் 14 நேச்சுரோபதி மருத்துவமனைகள் மற்றும் 93 மருந்தகங்கள் செயல்படுவதாக ஆயுஷ் அமைச்சகத்தின் வருடாந்திர புள்ளி விவரம் கூறுகிறது. புனேயில் உள்ள தேசிய நேச்சுரோபதி நிறுவனம், ஆயுஷ் அமைச்சகத்தின் தன்னாட்சி பெற்ற அமைப்பாகும் இது மக்களுக்கு நேச்சுரோபதி சிகிச்சையை வழங்கி வருகிறது.
புதுதில்லியில் உள்ள மத்திய யோகா ஆராய்ச்சி கவுன்சில் மற்றும் நேச்சுரோபதி என்னும், யோகா மற்றும் நேச்சுரோபதி ஆராய்ச்சிக்கான அமைப்பாகும். இதன் கீழ் இயங்கி வரும் மததிய யோகா மற்றும் நேச்சுரோபதி ஆராய்ச்சி நிறுவனம் , நேச்சுரோபதி சிகிச்சைகளை வழங்கி வருகிறது. இத்தகவலை மத்திய ஆயுஷ் அமைச்சர் திரு சர்பானந்தா சோனோவால் எழுத்து மூலம் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1780190
---
(Visitor Counter : 106
பிரதமர் அலுவலகம்
கத்வா பட்டிடார் சமாஜின் நூற்றாண்டு விழாவில் பிரதமர் உரையாற்றினார்
“சனாதனம் என்பது ஒரு வார்த்தை அல்ல, அது எப்போதும் புதுமையானது, எப்போதும் மாறிக்கொண்டே இருப்பது. கடந்த காலத்தில் இருந்து அதுவாகவே சிறந்த கருத்தை உள்ளடக்கி இருப்பதால் அது அழியாத்தன்மையுடையது”
“எந்தவொரு நாட்டின் பயணமும் அதன் சமூகப் பயணத்தை எதிரொலிக்கிறது”
“நூற்றாண்டுகளுக்கு முன்பான தியாகங்களின் தாக்கத்தை தற்போதையை தலைமுறையில் நாம் காண்கிறோம்”
“சமூக நல்லிணக்கம், சுற்றுச்சூழல், இயற்கை வேளாண்மை ஆகியவை அனைத்தும் நாட்டின் அமிர்காலத்துடன் இணைந்தவை”
கத்வா பட்டிடார் சமாஜின் நூற்றாண்டு விழாவில் பிரதமர் திரு நரேந்திர மோடி இன்று காணொலி காட்சி மூலம் உரையாற்றினார்.
சனாதன சதாப்தி பெருவிழா நிகழ்ச்சியையொட்டி பிரதமர் தமது வாழ்த்துக்களை தெரிவித்துக்கொண்டார். ஜெகத்குரு சங்கராச்சாரியா சுவாமி சதானந்த சரஸ்வதி அவர்களின் தலைமையில் முதல் முறையாக இந்நிகழ்ச்சியில் பங்கேற்கும் வாய்ப்பை தாம் பெற்றுள்ளதாக அவர் குறிப்பிட்டார்.
கத்வா பட்டிடார் சமாஜ், சமூகத்திற்கு 100 ஆண்டுகள் சேவையாற்றுதல், இளைஞர் பிரிவின் 50-ம் ஆண்டு மகளிர் பிரிவின் 25வது ஆண்டு ஆகியவற்றின் சிறப்பான நிகழ்வைக் குறிப்பிட்ட பிரதமர், சமூகத்தின் இளைஞர்களும், மகளிரும் தங்களது பொறுப்புகளை ஏற்கும் போது வெற்றியும், செழுமையும் உறுதிப்படுத்தப்படுவதாக கூறினார். ஸ்ரீ அகில் பாரதிய கட்ச் கத்வா பட்டிடார் சமாஜின் இளைஞர்கள் மற்றும் பெண்கள் பிரிவின் தெளிவான அர்ப்பணிப்பை குறிப்பிட்ட பிரதமர், சனாதன சதாப்தி பெருவிழாவின் குடும்பத்தின் ஒரு அங்கமாக தம்மைச் சேர்த்ததற்காக கத்வா பட்டிடார் சமாஜுக்கு நன்றி தெரிவித்தார். சனாதனம் என்பது வெறும் வார்த்தையல்ல, அது எப்போதும் புதியது, எப்போதும் மாறிக்கொண்டே உள்ளது. அது கடந்த காலத்திலிருந்து தன்னை மேம்படுத்திக் கொள்ள வேண்டும் என்ற உண்மையான விருப்பத்தைக் கொண்டுள்ளது, என்றும் எனவே அது உண்மையானது, அழிவில்லாதது என்றும் பிரதமர் குறிப்பிட்டார். எந்தவொரு நாட்டின் பயணமும் அதன் சமூக பயணத்தை எதிரொலிப்பதாக பிரதமர் குறிப்பிட்டார்.
பட்டிடார் சமாஜின் நூறு ஆண்டுகால வரலாறு மற்றும் ஸ்ரீ அகில் பாரதிய கட்ச் கத்வா சமாஜின் நூறு ஆண்டுகால பயணம் இந்தியாவையும் குஜராத்தையும் புரிந்துகொள்வதற்கான ஒரு ஊடகம் என்று பிரதமர் குறிப்பிட்டார். நூற்றுக்கணக்கான ஆண்டுகளாக இந்திய சமூகத்தின் மீது அந்நிய படையெடுப்பாளர்கள் செய்த அராஜகங்களை சுட்டிக்காட்டிய பிரதமர், மண்ணின் மூதாதையர்கள் தங்கள் அடையாளத்தை அழிக்கவும், அவர்களின் நம்பிக்கையை இழக்கவும் அனுமதிக்கவில்லை என்பதை எடுத்துரைத்தார். இந்த வெற்றிகரமான சமுதாயத்தின் இன்றைய தலைமுறையில் பல நூற்றாண்டுகளுக்கு முந்தைய தியாகங்களின் விளைவை நாம் காண்கிறோம் என்று கூறினார். கட்ச் கத்வா பட்டிடார் சமூகம், மரம், பலகை ஒட்டுதல், மென்பொருள், மார்பிள், கட்டடப்பொருட்கள் ஆகிய துறைகள் தங்களுடைய தொழில் திறனுடன் முன்னேறி வருவதாக பிரதமர் குறிப்பிட்டார்.
நாடு சுதந்திரம் பெற்று 100 ஆண்டுகள் நிறைவடையும் வேளையில், அடுத்த 25 ஆண்டுகளுக்கான தொலைநோக்குப் பார்வை மற்றும் தீர்மானங்களை சமூகம் நோக்கமாக கொண்டுள்ளதற்கு திரு மோடி மகிழ்ச்சி தெரிவித்தார். சமூக நல்லிணக்கம், சுற்றுச்சூழல், இயற்கை வேளாண்மை ஆகிய தீர்மானங்கள் அனைத்தும் நாட்டின் அமிர்த காலத்தில் உறுதியுடன் தொடர்புடையவை என்பதை பிரதமர் சுட்டிக்காட்டினார். தமது உரையின் நிறைவாக பேசிய பிரதமர், ஸ்ரீ அகில் பாரதிய கட்ச் கத்வா சமாஜின் முயற்சிகள், நாட்டின் தீர்மானங்களுக்கு வலுசேர்ப்பதாகவும், அவை வெற்றிக்கு அடிகோலும் என்றும் நம்பிக்கை தெரிவித்தார்.
பெண்கள் மற்றும் குழந்தை நலன் அமைச்சகம்
நாட்டில் சிறார் குற்றவாளிகள் சீர்திருத்த மையங்களின் நிலவரம்
நடப்பு நிதியாண்டான 2021-22-ல் குழந்தைப் பாதுகாப்பு சேவைகள் திட்டம் - நேச இயக்கத்தின் கீழ் ரூ.247.41 கோடி விடுவிக்கப்பட்டுள்ளதாக மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி.ஸ்மிருதி சுபின் இரானி தெரிவித்துள்ளார்.
மாநிலங்களவையில் எழுத்து மூலம் அளித்த பதிலில், மாநிலங்கள் மற்றும் யூனியன் பிரதேசங்களில் 31.12.2021 நிலவரப்படி, இந்தத் திட்டத்தின் கீழ் மொத்தம் 383 இடங்களில் சிறார் குற்றவாளிகள் சீர்திருத்த மையங்கள் அமைக்கப்பட்டுள்ளன என்று கூறினார். இவற்றில் தமிழ்நாட்டில் 11, புதுச்சேரியில் 3 உள்ளன.
தங்களின் தேவைகளுக்கு ஏற்ப கூடுதலான குழந்தைகள் பராமரிப்பு மையங்கள் அமைப்பதற்கான ஆலோசனைகள் மாநிலங்கள் மற்றும் யூனியன் பிரதேசங்களால் அளிக்கப்பட்டுள்ளன என்றும் அவர் கூறியுள்ளார்.
குறு சிறு மற்றும் நடுத்தர தொழில் துறை அமைச்சகம்
ராஜஸ்தானில் பெரும் வேலைவாய்ப்புகளை உருவாக்க காதித் துறை ஏற்பாடு
ராஜஸ்தானில் சுய வேலைவாய்ப்புகளை ஊக்குவிக்க, காதி மற்றும் கிராமத் தொழில் ஆணையம்  முன்முயற்சி மேற்கொண்டுள்ளது. ஜோத்பூரில் நடைபெற்ற வேலைவாய்ப்பு முகாமில், கேவிஐசி தலைவர் திரு வினய் குமார் சாக்சேனா, கைவினைக் கலைஞர்களுக்கு எந்திரங்களை வழங்கினார். மண்பாண்ட தொழிலாளர்களுக்கு 200 மின் குயவுச் சக்கரங்கள், தச்சர்களுக்கு 240 கழிவு மர உபகரணங்கள், 450 உள்ளூர் கைவினைஞர்களுக்கு காகிதத் தட்டு தயாரிக்கும் 10 டோனா எந்திரங்கள் வழங்கப்பட்டன. கேவிஐசியால் பயிற்சி அளிக்கப்பட்ட ஜெய்சால்மர், பார்மர், நாகாவுர் மாவட்டங்களைச் சேர்ந்த கைவினைக் கலைஞர்களுக்கு இந்த எந்திரங்கள் வழங்கப்பட்டன.
காதி நிறுவனம் பல்வேறு நடவடிக்கைகள் மூலம் வேலை வாய்ப்புகளை உருவாக்குவதில் முனைப்புக் காட்டி செயல்பட்டு வருகிறது. மண்பாண்டத் தொழில் போன்ற பாரம்பரியத் தொழில்களை ஊக்குவிக்க, மண்பாண்டக் கலைஞர்களுக்கு மின்சார எந்திரங்கள் வழங்கப்படுகின்றன. ராஜஸ்தானில் இதுவரை, 5000-க்கும் அதிகமான மின்சார குயவுச் சக்கரங்கள் வழங்கப்பட்டுள்ளன. இதன்மூலம், 14,000 வேலைவாய்ப்புகள் உருவாக்கப்பட்டுள்ளன.
இதேபோல, கழிவு மர வேலைப்பாடு உபகரணங்கள் 240 தச்சு குடும்பங்களுக்கு வேலை வாய்ப்பையும், காகிதத் தட்டு தயாரிக்கும் எந்திரங்கள் 50 பேருக்கும் வேலைவாய்ப்பையும் வழங்கும்.
மனித வள மேம்பாட்டு அமைச்சகம்
“தூய்மை இந்தியா கோடைக்காலப் பயிற்சி முகாம் – நூறு மணி நேர தூய்மைப் பணி” – தூய்மைப் பணியில் மாணவர்கள் அதிகளவில் பங்கேற்குமாறு மனித வள மேம்பாட்டுத் துறை அமைச்சர் திரு. பிரகாஷ் ஜவடேகர் அழைப்பு
“தூய்மை இந்தியா கோடைக்காலப் பயிற்சி முகாம் – நூறு மணி நேர தூய்மைப் பணி” இயக்கத்தில் பங்கேற்பதன் மூலம், நாடு தழுவிய தூய்மை இயக்கத்தில் பங்கேற்க முன்வருமாறு மத்திய மனித வள மேம்பாட்டுத் துறை அமைச்சர் திரு. பிரகாஷ் ஜவடேகர் மாணவர்களுக்கு வேண்டுகோள் விடுத்துள்ளார். துப்புரவு சார்ந்த பணிகள் மற்றும் கிராம அளவிலான வளர்ச்சிப் பணிகளில் நாடு முழுவதும் உள்ள இளைஞர்களை ஈடுபடுத்தும் நோக்கில், “தூய்மை இந்தியா கோடைக்காலப் பயிற்சி முகாம் – நூறு மணி நேர தூய்மைப் பணி” மத்திய மனித வள மேம்பாட்டுத் துறையால், குடிநீர் மற்றும் துப்புரவுத் துறை ஒத்துழைப்புடன் தொடங்கப்பட்டுள்ளது. 2018 மே 1 முதல் ஜூலை 31 வரை நடைபெற உள்ள இந்த முகாம், இளைஞர்களின் திறன் மற்றும் பயிற்சியை மேம்படுத்தி, துப்புரவு சார்ந்த பணிகளில் ஈடுபடச் செய்வதுடன் தூய்மைப் புரட்சியில் குறிப்பிடத்தக்க பங்களிப்பை ஆற்ற செய்யவும், மகாத்மா காந்தியின் 150-வது பிறந்தநாள் நிறைவு வரை, இளைஞர்களை ஊரக சமுதாய சேவையில் ஈடுபடச் செய்வதற்காகவும் நடத்தப்படுகிறது.
இதில் வெற்றி பெறுவோருக்கு கல்லூரி அளவில் கேடயம்/சுழற்கோப்பை மற்றும் சிறப்புச் சான்றிதழ்கள் வழங்கப்படும்:
பாராட்டுச் சான்றிதழ்களுடன், கீழ்கண்ட விவரப்படி ரொக்கப் பரிசு மற்றும் உரிய சான்றிதழ்களும் வழங்கப்படும்:
பல்கலைக்கழக அளவில்: ரூ.30,000, ரூ.20,000, ரூ.10,000 மற்றும் தகுந்த சான்றிதழ்கள்.
மாநில அளவில்: ரூ.50,000, ரூ.30,000, ரூ.20,000 மற்றும் தகுந்த சான்றிதழ்கள்.
தேசிய அளவில்: ரூ.2 லட்சம், ரூ.1 லட்சம், ரூ.50,000 மற்றும் தகுந்த சான்றிதழ்கள்.
கூடுதல் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 95